Dieselfde trein brand Donderdag wéérFoto: City of Cape Town Fire Riana Scott, woordvoerder van Metrorail, het bevestig die polisie het ŉ verdagte in hegtenis geneem nadat treinwaens Woensdagaand by Koelenhof-stasie aan die brand gesteek is. Dieselfde trein, wat by Metrorail se Koeberg-depot parkeer gestaan het, het weer opgevlam. Sy het gesê die brand sal nie enige dienslewering beïnvloed nie. Theo Layne, woordvoerder van die Stad Kaapstad se brand- en reddingsdiens het gesê brandbestryders het Donderdagoggend omstreeks 11:00 reageer op nuus oor die brand by die Koeberg-depot. “Dit het brandbestryders net meer as ŉ uur geneem om dit te blus.” Verskeie trokke van twee treine is Maandag by Kaapstad-stasie aan die brand gesteek toe pendelaars betoog het oor groot vertragings. Winkels by die stasie is ook geplunder en verwoes.